cyanic-selkie/wikianc huggingface dataset:
சையது சாதிக்
குற்றச்சாட்டுகள்
2021-ஆம் ஆண்டில், நம்பிக்கை மீறல், நிதியை தவறாகப் பயன்படுத்துதல் மற்றும் பணமோசடி செய்தல் உட்பட பல ஊழல் குற்றச்சாட்டுகள் அவர் மீது சுமத்தப்பட்டன. அவர் குற்றங்களைச் செய்து இருக்கலாம் என்றும் அரசுத் தரப்பு தன் வாதங்களை முன்வைத்தது.
அதைத் தொடர்ந்து, 2022 அக்டோபர் 28-ஆம் தேதி, அவர் தன் எதிர்வாதத்தை முன்வைக்க வேண்டும் என்று உயர்நீதிமன்றம் உத்தரவிட்டது.
வெளி இணைப்புகள்
பகுப்பு:மலேசிய அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய முசுலிம் அரசியல்வாதிகள்
ஓரிணையக் கரிமம்
ஓரிணையக் கரிமம் அல்லது முதன்மைக் கரிமம் (primary carbon) என்பது ஒரே ஒரு கரிம அணுவுடன் மட்டுமே நேரடியாக இணைந்த கரிம அணுவாகும். ஆகையால், இது ஒரு கரியணுத் தொடரின் இறுதியில் இடம் பெறுகிறது. ஆல்க்கேன்களைப்  பொறுத்தவரை மூன்று ஐதரசன் அணுக்கள் ஓரிணைய கார்பன் அணுவுடன் இணைந்துள்ளன. (வலது புறமுள்ள படத்தில் புரோப்பேனைப் பார்க்கவும்). ஒரு ஐதரசன் அணுவானது, ஐதராக்சில் தொகுதியால் இடப்பெயர்ச்சி செய்யப்பட்டு ஓரிணைய ஆல்ககாலை உருவாக்குகிறது.
குதிரைத் திறன்
குதிரைத்திறன் (Horsepower; hp) அல்லது குதிரை வலு எனப்படுவது ஆற்றலை ஓரலகு நேரத்தில் செலவிடும் திறனை அளக்கும் திறனலகுகளில் வழக்கமாகப் பயன்படும் ஓர் ஓலகு ஆகும். பொதுவாக, மின்னியக்கி போன்றவற்றின் திறனனை அளக்கவும், தானுந்து, பேருந்து, மகிழுந்து போன்ற உந்து இயந்திரங்களின் திறனையும் அளக்க குதிரைத்திறன் என்ற அலகு பயன்படுகின்றது. இதைச் சுருக்கமாக HP என்றும் கூறப்படுகின்றது.
1 HP என்பது 746 வாட்டுகள் (0.746 கிலோ வாட்டுகள் (KW)) என்ற மின்திறன் அளவிற்குச் சமம். சில மோட்டார்களில் கெச்.பி அளவு குறிப்பிடப்படாமல் கிலோவாட்டுகள் அளவு குறிப்பிடப்பட்டிருக்கும். எடுத்துக்காட்டாக ஒரு நீரேற்றி (எக்கி அல்லது பம்பு மோட்டார்) 0.75 கிலோ வாட்டுகள் (KW) எனில் அது ஒரு குதிரைத்திறனுக்குச் (1 HP) சமம் ஆகும்.
சிறிய அளவில் இருந்து மிகப் பெரிய அளவு வரை பல அளவுகளில் ஒன்றுக்கு குறைவான கெச்.பி (HP) முதல் ஆயிரக்கணக்கான கெச்.பி (HP) வரையுள்ள மோட்டார்களும் இயந்திரங்களும் பயன்படுத்தப்படுகின்றன. ஒன்றும் ஒன்றுக்கு குறைவான கெச்.பி (HP)யும் உடைய மோட்டார்களுக்கு "பின்ன அளவு குதிரைத்திறன் மோட்டார்" (Fractional Motor) என்று பெயர். ஒன்றுக்கு குறைவான எண்களை பின்னம் (Fraction) என்று சொல்வதால் இப்பெயர் வழக்கத்தில் உள்ளது. மின்விசிறி, மிக்ஃசி, மின் ஆட்டுக்கல்கள், குளிர்ப்பெட்டி (ரெஃப்ரிஜிரேட்டர்), காற்றுப்பதனிகள், வீட்டு கிணற்றில் அமைக்கப்படும் நீரேற்றிகள் போன்றவைகளில் "பின்ன குதிரை சக்தி மோட்டார் " (Fractional Motor) தான் இருக்குமென்றாலும் தேவையைப் பொறுத்து அவை வெவ்வேறு வகையைச் சேர்ந்ததாக இருக்கும்.
ஒரு 5 கெச்.பி (HP) மோட்டார் எவ்வளவு திறன் தரும் என்பதை கணக்கிட 5*746 ஐ பெருக்கக் கிடைக்கும் 3730 வாட்டுகள் (Watts) மதிப்பு தான் 5 கெச்.பி (HP) மோட்டாரின் திறன் ஆகும். இதை கிலோ வாட்டுகளில் (KW) பெறவேண்டும் என்றால் 1000ல் வகுக்க வேண்டும் (3730/1000) வகுத்துக் கிடைக்கும் மதிப்பு 3.73 கிலோ வாட்டுகள் (KW) ஆகும்.
வெளி இணைப்புகள்
பகுப்பு:பிரித்தானிய அலகுகள் பகுப்பு:திறன் அலகுகள்
இந்தியாவில் இசுரேலியர்கள்
இந்தியாவில் உள்ள இசுரேலியர்கள் (Israelis in India) இசுரேல் நாட்டிலிருந்து குடியேறிய வெளிநாட்டவர்கள் அல்லது இசுரேலிய வம்சாவளியைச் சேர்ந்த இந்தியர்களாக இருக்கலாம். இவர்களில் பலர் கோவாவிலும் மகாராட்டிராவின் தானே மற்றும் ராய்காட்டு மாவட்டங்களில் வசிக்கின்றனர். சிலர் உணவகங்கள் மற்றும் பெண்களுக்கான அழகு சாதனக் கடைகள் போன்ற வணிகங்களைத் தொடங்கியுள்ளனர். இந்தியாவில் யூத இந்தியர்கள் மற்றும் இசுரேலியர்கள் மத்தியில் அதிகம் பேசப்படும் மொழிகளாக மராத்தி, கொங்கனி மற்றும் இந்தியும் அவர்களின் தாய் மொழியான ஈப்ரு போன்ற மொழிகள் உள்ளன.
பிளிப்பிங் அவுட் என்ற திரைப்படம் இந்தியாவில் இசுரேலிய ஆண்கள் மற்றும் பெண்களின் போதைப்பொருள் பயன்பாட்டை விவரிக்கும் இசுரேலிய ஆவணப்படம் ஆகும்.
மேற்கோள்கள்
பகுப்பு:இந்தியாவில் புலம்பெயர்ந்தோர்
சென்சௌ 2
சென்சௌ 2 ஜனவரி 9, 2001, அன்று விண்வெளியில் ஏவப்பட்டது. இது இரண்டாவது மனிதர் ஏறிச்செல்லாத சீன விண்வெளிக்கலம். இந்த விண்வெளிக்கலம் உயிருக்குத் தேவையான சாதனங்களையும், அவசரகால வெளியேற்ற முறைகளையும் கொண்டிருந்தன. இதில் குரங்கு, நாய், முயல் மூன்றும் அனுப்பி வைக்கப்பட்டன. பூமியை 7 நாள்கள் சுற்றி வந்த பின், ஜனவரி 18, 2001, 11.22 உலக நேரத்தின் படி, மத்திய மங்கோலியாவில் தரை இறங்கியது.
பகுப்பு:சீன விண்வெளித் திட்டங்கள்
காதல் முன்னேற்றக் கழகம்
காதல் முன்னேற்றக் கழகம் என்பது 2019 ஆம் ஆண்டு வெளிவந்த தமிழ் திரைப்படமாகும். இத்திரைப்படத்தை மாணிக்க சத்யா இயக்கியிருந்தார். இத்திரைப்படத்தில் சிங்கம்புலி மற்றும் கஞ்சா கருப்பு ஆகியோருடன் பிருத்வி ராஜன் மற்றும் சாந்தினி தமிழரசன் ஆகியோர் முக்கிய கதாபாத்திரங்களில் நடிக்கின்றனர். பிசி சிவன் இசையமைத்த இந்த படம் 10 மே 2019 அன்று வெளியிடப்பட்டது.
உற்பத்தி
1985 இல் நடந்த ஒரு கால நாடகத்தில், அறிமுக இயக்குனர் மாணிக்க சத்யா சாந்தினி தமிழரசன் மற்றும் பிருத்வி ராஜன் ஆகியோரை முக்கிய கதாபாத்திரத்தில் நடித்தார். நடிகர் கார்த்திக்கின் ரசிகரான ஒரு கிராமவாசியாக நடிக்க பிருத்வி தேர்ந்தெடுக்கப்பட்டார், அதே நேரத்தில் சாந்தினி பள்ளி ஆசிரியராக நடித்தார்.
ஒலிப்பதிவு
படத்தின் ஒலிப்பதிவு பிசி சிவன் இசையமைத்துள்ளார்.
வெளியீடு
இந்த படம் 10 மே 2019 அன்று தமிழகம் முழுவதும் குறைந்த அளவில் வெளியிடப்பட்டது. தி நியூ இந்தியன் எக்ஸ்பிரஸின் விமர்சகர் " காதல் முன்னேற்றக் கழகம் காதல் அல்ல, முற்போக்கானதாக இருக்கட்டும்" என்றும், "இது தமிழ் படங்களில் பரவி வரும் பாலுறவுக்கான சுய-வாழ்த்து செய்திகள் மற்றும் ஒப்புதல்கள் என்றும் குறிப்பிட்டார். போற்றப்பட வேண்டிய ஒன்று. " என்றும் புகழ்ந்தனர்
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள்
மீண்டும் கோகிலா
மீண்டும் கோகிலா 1981 ஆம் ஆண்டு வெளிவந்த தமிழ்த் திரைப்படமாகும். ''ஜி. என். ரங்கராஜன்'' இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீதேவி மற்றும் பலரும் நடித்திருந்தனர். சிறந்த நடிகைக்கான பிலிம்பேர் விருது - தமிழ் ஸ்ரீதேவி இத்திரைப்படத்திற்காக வாங்கினார்.
பாடல்கள்
இளையராஜா பாடல் இசை அமைத்துள்ளார். பாடல் வரிகள் கண்ணதாசன் மற்றும் பஞ்சு அருணாசலம் எழுதியுள்ளனர்.
வெளி இணைப்புகள்
பகுப்பு:1981 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள் பகுப்பு:ஸ்ரீதேவி நடித்த திரைப்படங்கள் பகுப்பு:இளையராஜா இசையமைத்த திரைப்படங்கள்
சென்சௌ 3
சென்சௌ 3 மார்ச் 25, 2002, அன்று விண்வெளியில் ஏவப்பட்டது. இது முன்றாவது மனிதர் ஏற்றிச்செல்லாத சீன விண்வெளிக்கலம். இந்த விண்வெளிக்கலத்தில் உயிருக்கு தேவையான சாதனங்களும், அவசரகால வெளியேற்ற முறைகளையும் கொண்டிருந்தன. பூமியை 6 நாள்கள் 18 மணி நேரம் 107 முறை பூமியை வலம் வந்த பின், ஏப்ரல் 1, 2002, 8:51 உலக நேரத்தின் படி, உள் மங்கோலியாவில் தரை இறங்கியது.
பகுப்பு:சீன விண்வெளித் திட்டங்கள்
கொல்லிமலை வட்டம்
இவ்வட்டத்தில் கொல்லிமலை ஊராட்சி ஒன்றியம் உள்ளது.
மேற்கோள்கள்
பகுப்பு:நாமக்கல் மாவட்ட வட்டங்கள்
மலாய் தீவுக்கூட்டம்
மலாய் தீவுக்கூட்டம் (Malay Archipelago, Kepulauan Melayu அல்லது Nusantara, Kepulauan Melayu ) பெருநிலத் தென்கிழக்காசியாவிற்கும் ஆத்திரேலியாவிற்கும் இடையேயான தீவுக்கூட்டம் ஆகும். இது மலாய் உலகம், இந்தோ-ஆத்திரேலியத் தீவுக்கூட்டம், கிழக்கிந்தியத் தீவுகள் எனப் பல பெயர்களில் குறிப்பிடப்படுகின்றது. 19ஆவது நூற்றாண்டில் ஐரோப்பியர்கள் மலாய் இனத்தினரைக் குறித்து கொண்டிருந்த கருத்தியல்படி இப்பெயர் இடப்பட்டுள்ளது.
இந்திய, அமைதிப் பெருங்கடல்களுக்கிடையே அமைந்துள்ள 25,000க்கும் மேற்பட்ட தீவுகளைக் கொண்ட இத்தீவுக்குழுமம் இப்பகுதியின் மிகப்பெரும் தீவுக்கூட்டமாகவிளங்குகின்றது; உலகின் மிகுந்த தீவுகளை உடைய தீவுக்கூட்டங்களில் தீவுகளின் எண்ணிக்கையின்படி நான்காவதாக உள்ளது. புரூணை, கிழக்கு மலேசியா, கிழக்குத் திமோர், இந்தோனேசியா, சிங்கப்பூர், மற்றும் பிலிப்பீன்சு நாட்டுத் தீவுகளை உள்ளடக்கியுள்ளது. பொதுவாக மலாய் தீவுக்கூட்ட வரையறுப்புகளில் நியூ கினி விலக்கப்பட்டாலும் இந்தோனேசியாவைச் சேர்ந்த, தீவின் மேற்குப் பகுதி சேர்க்கப்படுகின்றது. இந்த வரையறுப்பு பெரிதும் கடல்சார் தென்கிழக்காசியாவுடன் இயைந்துள்ளது.
சொற்தோற்றமும் கலைச்சொற்களும்
19ஆவது-நூற்றாண்டு இயற்கை அறிவியலாளர் ஆல்ஃவிரடு வாலேசு இப்பகுதி குறித்த தனது தாக்கம் மிகுந்த ஆய்வு நூலிற்கு "மலாய் தீவுக்கூட்டம்" என்ற தலைப்பிட்டார். வாலேசு இப்பகுதியை "இந்தியத் தீவுக்கூட்டம்" என்றும் "இந்தோ-ஆத்திரேலிய" தீவுக்கூட்டம் என்றும் குறிப்பிட்டுள்ளார். அவற்றின் இயல்வரைவை ஒட்டி சொலமன் தீவுகளையும் மலாய் தீபகற்பத்தையும் இந்தப் பகுதியில் சேர்த்திருந்தார். வாலேசின் குறிப்பின்படி, }} பப்புவா நியூ கினியை விலக்குவதற்கு பண்பாட்டு, புவியியல் காரணங்கள் இருப்பதாகக் கூறினார்: இப்பகுதியில் சேர்க்கப்பட்டுள்ள பிற நாடுகளின் பண்பாட்டை விட பப்புவா நியூகினியின் பண்பாடு  மாறானது. சுந்தா கண்டத் திட்டு தீவுகள் போலன்றி நியூ கினி புவியியல்படி ஆசியக் கண்டத்தில் இல்லை; (பார்க்க ஆத்திரேலியா).
16ஆவது நூற்றாண்டின் பிற்பகுதியிலிருந்து ஐரோப்பிய குடியேற்றக் காலத்தில் இத்தீவுக்கூட்டம் "கிழக்கிந்தியா" எனப்பட்டது. இப்போதும் சிலநேரங்களில் அவ்வாறே குறிப்பிடப்பட்டாலும், "கிழக்கிந்தியா" என்பதன் விரிவான பயன்பாடாக இந்தோசீனாவும் இந்தியத் துணைக்கண்டமும் சேர்க்கப்படுகின்றன. இந்தப் பகுதி இந்தோனேசிய மொழியில் "நுசான்தரா" எனப்படுகின்றது. தவிரவும் இப்பகுதி "இந்தோனேசியத் தீவுக்கூட்டம்" என்றும் குறிப்பிடப்படுகின்றது. "கடல்சார் தென்கிழக்காசியா" என்ற சொல் இதே பொருளுடையது; தென்கிழக்காசியாவின் தீவுகளையும் மலாய் தீபகற்பத்தில் காணப்படும் தீவினர் போன்ற சமூகங்களையும் உள்ளடக்கியது.
புவியியல்
இத்தீவுக்கூட்டத்தின் கடல் பகுதியும் நிலப்பகுதியும் சேர்ந்த பரப்பளவு 2 மில்லியன் கிமீ2க்கும் கூடுதலானது. The more than 25,000க்கும் கூடுதலான இத்தீவுக்கூட்டத்தில் பல சிறு தீவுத்தொகுதிகளும் அடங்கியுள்ளன.
பெரும் குழுமங்களாக உள்ளவை:
நியூ கினி, போர்னியோ, சுமாத்திரா, சுலாவெசி, சாவகம், லூசோன் ஆகியன ஆறு மிகப் பெரும் தீவுகளாகும்.
புவியியலில் உலகின் மிகவும் துடிப்பான எரிமலை வலயங்கள் இங்குள்ளன. புவித்தட்டு மேல்நோக்கி நகர்தலால் மலேசியாவின் சபாவிலுள்ள 4,095.2 மூ உயரமுள்ள சிகரமான கினபாலு மலை, இந்தோனேசிய பப்புவாவிலுள்ள 4884 m உயரமுள்ள புன்காக் ஜெயா போன்ற பெரிய மலைகள் உருவாகியுள்ளன. இத்தீவுக்கூட்டத்தில் உள்ள மற்ற உயர்ந்த மலைகள் இந்தோனேசியாவின் 4760 m உயரமுள்ள புன்காக் மண்டாலாவும் 4750 m உயரமுள்ள  புன்காக் டிரைக்கோராவும்  ஆகும்.
நிலநடுக்கோட்டிற்கு அருகில் அமைந்துள்ளதால் இத்தீவுக்கூட்டம் முழுவதிலும் வெப்பமண்டல வானிலை நிலவுகின்றது.
வெளி இணைப்புகள்
பகுப்பு:தென்கிழக்காசியா பகுப்பு:ஆசிய மாதக் கட்டுரைகள் நவம்பர் 2015
ஆக்ரா தெற்கு சட்டமன்றத் தொகுதி
தெற்கு ஆக்ரா சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். . இது ஆக்ரா மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன. Ward Nos. 4, 8 to 11, 15, 18, 23, 25, 29, 30, 36 to 39, 41, 44, 49, 56, 57, 58, 63, 64, 67, 69, 71, 72,74 to 77 & 80 in Agra (M Corp.) of 4-Agra Tehsil.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு: ஆக்ரா மாவட்டம்
பெலீசு
பெலீசு (IPA: ), முன்னர் அறியப்பட்ட பெயர்: பிரிட்டிஷ் ஹாண்டுராஸ்), நடு அமெரிக்காவில் ஆங்கிலம் பேசும் ஒரே நாடு ஆகும். பெலீசு, 100 ஆண்டுகளுக்கும் மேலாக, ஐக்கிய இராச்சியத்தின் குடிக்கீழ் இருந்த பகுதியாகும். 1973 ஆம் ஆண்டுவரை இந்நாடு பிரிட்டிஷ் ஹாண்டுராஸ் என அறியப்பட்டது. இந்நாடு 1981ல் விடுதலை பெற்று காமன்வெல்த் கூட்டுநாடுகளுக்குள் ஒன்றாகவுள்ளது. பெலீசு கரீபிய குமுகாயம் (CARICOM) என்னும் குழுவையும் நடு அமெரிக்கக் கூட்டு (Sistema de Integración Centroamericana (SICA)) என்னும் இயக்கத்தையும் சேர்ந்த நாடு. இந்நாடு தம் மக்களில் பழக்க வழக்கங்களாலும் பண்பாட்டாலும் தன்னை கரீபிய இன நாடு மற்றும் நடு அமெரிக்க நாடு என்று கருதுகின்றது. 22, 960 சதுர கி.மீ (8,867 சதுர மைல்) பரப்பளவு கொண்ட இந்நாட்டில் 294,385 மக்களே வாழ்கின்றனர் (பெலீசிய 2007 ஆம் ஆண்டு இடைக்கால கனக்குப்படி). மக்கள் அடர்த்தி, நடு அமெரிக்காவிலேயே மிகக்குறைவானது. ஆனால் இந்நாட்டின் மக்கள் பெருக்க வளர்ச்சி வீதம் 3.5% ஆகும் (2006 தோராய மதிப்பீட்டின் படி).
மேற்கோள்கள்
பகுப்பு:பெலீசு பகுப்பு:முன்னாள் பிரித்தானியக் குடியேற்றங்கள் பகுப்பு:கரிபியன் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
சென்சௌ 4
பகுப்பு:சீன விண்வெளித் திட்டங்கள்
காரவாலி சறுக்குத் தவளை
யூப்லிக்டிசு காரவாலி (Euphlyctis karaavali) என்பது காரவாலி சறுக்குத் தவளை என்றும் அறியப்படுவது டைகுரோகுளோசிடே குடும்பத்தினைச் சார்ந்த தவளைச் சிற்றினமாகும். இது கர்நாடகாவில் தென்மேற்கு கடற்கரையில் மட்டுமே காணப்படும் அகணிய உயிரி ஆகும்.
பாலின வேறுபாடு
ஆண் தவளை கலவி திட்டுடன், கீழ் தாடையில் ஒரு இணை குரல் பைகளுடன் காணப்படும். முதிர்ச்சியடைந்த பெண் தவளைகள் ஆண்களை விட அளவில் பெரியவை. வலது|thumb| முதிர்ச்சியடைந்த பெண் தவளை
வகைப்பாட்டியல்
வகைப்பாட்டியலில், 12 மற்றும் 16 இரைபோசோம் ஆர்.என்.ஏ. வரிசைகளின் கலவையைப் பயன்படுத்தி யூப்லிக்டிசு கராவாலியின் தொகுதிப் பிறப்பு நிலை கண்டறியப்பட்டது. யூப்லிக்டிசு அலோய்சி மற்றும் யூப்லிக்டிசு ஹெக்ஸாடாக்டைலசு உடன் இதன் சகோதர உறவு வெளிப்படுகிறது.
பரவல்
இந்தச் சிற்றினம் கர்நாடகா மாநிலம், வடகன்னட மாவட்டம், கும்டா வட்டத்தில் உள்ள கடற்கரை கிராமமான சனிகட்டாவில் உள்ள தரிசு விவசாய வயல்களிலிருந்து விவரிக்கப்பட்டது. இதைத் தொடர்ந்து, இந்த சிற்றினம் கர்நாடகாவில் உள்ள கோடங்கா, பைரே, சென்டியா, கட்வாடா, தாரிவாடா மற்றும் கொனாஜே ஆகிய ஆறு இடங்களிலிருந்து சேகரிக்கப்பட்டது. சமீபத்தில், இந்த இனம் கேரளாவின் திருவனந்தபுரத்தில் பதிவாகியுள்ளது. இந்த இடம் சனிகட்டாவிலிருந்து 810 கி.மீ. தொலைவில் அமைந்துள்ளது.
சொற்பிறப்பியல்
காரவாலி என்ற சிற்றினப் பெயரானது இந்தத் தவளைக் காணப்படும் கடற்கரைப் பகுதிக்கான கன்னடப் பெயரிலிருந்து பெறப்பட்டது.
மேற்கோள்கள்
பகுப்பு:தவளைகள்
சேந்தமங்கலம் வட்டம்
சேந்தமங்கலம் வட்டம், தமிழ்நாட்டின் நாமக்கல் மாவட்டத்தில் உள்ள ஆறு வருவாய் வட்டங்களில் ஒன்றாகும். இந்த வட்டத்தின் தலைமையகமாக சேந்தமங்கலம் நகரம் உள்ளது. இந்த வட்டத்தின் கீழ் 42 வருவாய் கிராமங்கள் உள்ளன.
நாமக்கல் வட்டத்தின் சேந்தமங்கலம், காளப்பநாயக்கன்பட்டி, அலங்காநத்தம், எருமைப்பட்டி, மேட்டுப்பட்டி என 5 குறுவட்டங்களுடன் சேந்தமங்கலம் வட்டம் நிறுவப்பட்டுள்லது.
மோகனப் புன்னகை
மோகனப் புன்னகை 1981 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் சிவாஜி கணேசன், ஜெயபாரதி மற்றும் பலர் நடித்திருந்தனர்.
பகுப்பு:1981 தமிழ்த் திரைப்படங்கள்‎ பகுப்பு:நாகேஷ் நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ஸ்ரீதர் இயக்கிய தமிழ்த் திரைப்படங்கள்
ஆர்ட் குலொக்கி
ஆர்தர் "ஆர்ட்" குலொக்கி (Arthur "Art" Clokey, அக்டோபர் 12, 1921 – சனவரி 8, 2010) களிமண்ணால் (கிளே) செய்யப்படும் இயங்குபடங்களில் முன்னோடியாகத் திகழ்ந்தவர். 1955ஆம் ஆண்டில் தென் கலிபோர்னியா பல்கலைக்கழகத்தில் தனது பேராசிரியர் சால்வ்கோ வோர்காபிசின் தூண்டுதலால் கும்பாசியா என்னும் பெயரில் தனது முதல் களிமண் இயங்குபடத்தைத் தயாரித்தார்.
இவரின் மற்றுமோர் சிறப்புமிக்க படம், அமெரிக்க லூத்தரன் திருச்சபையினால் நிதியுதவி அளிக்கப்பட்டு இவர் தயாரித்த தாவீதும் கோலியாத்தும் என்னும் படமாகும். இவரின் பிறப்பின் 90ஆம் ஆண்டு நிணைவாக கூகிள் தனது முகப்பு பக்கத்தில் இவரின் கதாபாத்திரங்களைக்கொண்டு தனது சின்னத்தை வடிவமைத்திருந்தது.
இறப்பு
சனவரி 8, 2010 அன்று ஆர்ட் குலொக்கி, தனது 88ஆம் அகவையில் இயற்கை ஏய்தினார்.
வெளி இணைப்புகள்
பகுப்பு:1921 பிறப்புகள் பகுப்பு:அமெரிக்க ஓவியர்கள் பகுப்பு:இயங்குபடம் பகுப்பு:அமெரிக்கத் திரைப்பட இயக்குநர்கள் பகுப்பு:திரைப்படத் தயாரிப்பாளர்கள் பகுப்பு:2010 இறப்புகள்
மகநாம கல்லூரி
மகநாம கல்லூரி (Mahanama College), இலங்கையிலுள்ள முன்னணி கல்லூரிகளில் ஒன்றாகும். தேசியப் பாடசாலையான இக்கல்லூரி கொழும்பில் அமைந்துள்ளது.
இக்கல்லூரி சனவரி 1954இல் ஆரம்பிக்கப்பட்டது. இங்கு தரம் 01 முதல், தரம் 13 வரை சுமார் 4500 மாணவர்கள் கல்வி கற்கின்றனர். கல்வித்துறையில் இக்கல்லூரி தொடர்ச்சியாக பல சாதனைகளை படைத்து வந்துள்ளது. இக்கல்லூரியில் கற்ற பலர் இலங்கையில் சிறந்த கல்விமான்களாகவும், அரசியல்வாதிகளாகவும், விளையாட்டு வீரர்களாகவும் உள்ளனர்.
வெளியிணைப்புக்கள்
பகுப்பு:கொழும்பு மாவட்டப் பாடசாலைகள் பகுப்பு:இலங்கையின் தேசிய பாடசாலைகள் பகுப்பு:இலங்கையின் பௌத்தப் பாடசாலைகள்
அமுது கொண்டபள்ளி
அமுது கொண்டபள்ளி (Amuthugondapalli) என்பது தமிழ்நாட்டின், கிருஷ்ணகிரி மாவட்டத்தில், ஓசூர் வட்டத்தில் உள்ள ஒரு கிராமமாகும். இந்த ஊரில் 120 வீடுகள் உள்ளன. 2011 ஆண்டு மக்கள் கணக்கெடுப்பின்படி இந்த ஊரில் 543 பேர் வாழ்கின்றனர், இவர்களில் 274 பேர் ஆண்கள் 269 பேர் பெண்களாவர். இந்த ஊரில் 0-6 வயதுக்கு உட்டபட்ட குழந்தைகள் 43 பேர் ஆவர் இது ஊரின் மக்கள் தொகையில் 7.92 % ஆகும். இந்த ஊரின் கல்வியறிவு பெற்றவர்களின் விழுக்காடு 45.60 % ஆகும் இது தமிழ்நாட்டின் சராசரி கல்வியறிவு விகிதமான 80.09 % ஐவிட குறைவு கல்வியறிவு பெற்றவர்களில் ஆண்கள் 51.57 % பெண்கள் 39.43 % ஆவர்.
குறிப்புகள்
பகுப்பு:கிருஷ்ணகிரி மாவட்டத்திலுள்ள கிராமங்கள்
நாதிரா பப்பர்
நாதிரா பப்பர் (பிறப்பு: ஜனவரி 20, 1948) ஒரு இந்திய நாடக நடிகை, இயக்குனர் மற்றும் ஹிந்தி திரைப்பட நடிகையும் ஆவார். இவர் 2001 இல் சங்கீத நாடக அகாடமி விருதைப் பெற்றவர். நாதிரா 1981ல் ஹிந்தி நாடகத்தில் அறியப்பட்ட பெயரான எக்ஜூட் என்ற மும்பையை தளமாகக் கொண்ட நாடகக் குழுவை நிறுவினார்.
குரிந்தர் சாதாவின் பிரைட் அண்ட் ப்ரெஜூடிஸ் (2004) திரைப்படத்திலும், எம்.எஃப் ஹுசைனின் மீனாக்ஸி: எ டேல் ஆஃப் த்ரீ சிட்டிஸ் (2004) படத்திலும் ஐஸ்வர்யா ராயின் அம்மாவாக நாதிரா பப்பர் நடித்தார். சோஹைல் கானின் ஜெய் ஹோவில் சல்மான் கானின் தாயாகவும், சன்னி தியோலின் 2016 ஆம் ஆண்டு வெளியான கயல் ஒன்ஸ் அகைன் திரைப்படத்தில் ராஜ் பன்சாலின் (முக்கிய வில்லன்) தாயாகவும் அவர் சித்தரிக்கப்பட்டார்.
ஆரம்ப கால வாழ்க்கை
அவர் 1971 இல் புது தில்லி தேசிய நாடகப் பள்ளியில் பட்டம் பெற்றார். நாதிரா என்எஸ்டியில் தங்கப் பதக்கம் வென்றவர். அவர் உதவித்தொகையின் மூலம் ஜெர்மனிக்குச் சென்றார். பின்னர் க்ரோடோவிஸ்கி மற்றும் பீட்டர் ப்ரூக்ஸ் போன்ற புகழ்பெற்ற இயக்குனர்களுடன் பணிபுரியும் வாய்ப்பு அவருக்குக் கிடைத்தது.
தொழில்
நாதிரா தனது நாடகக் குழுவை 1981 இல் டெல்லியில் எக்ஜூடேவைத் (ஒன்றாக) தொடங்கினார். அதன் முதல் தயாரிப்பான யஹுதி கி லட்கி 1981 இல் வெளிவந்தது. இது பார்சி நாடக பாணியை மீட்டெடுத்தது மட்டுமல்லாமல் அதன் சிறந்த ஒன்றாக கருதப்படுகிறது. இக்குழுவினர் பல ஆண்டுகளாக சாந்தா காந்தியால் எழுதப்பட்ட பாவாய் சார்ந்த இசைப்பாடலான ஜஸ்மா ஓடனையும் நடத்தி வருகின்றனர். 1988 இல் மும்பைக்குக் குடிபெயர்ந்த நாதிரா, தனது நாடகக் குழுவை மீண்டும் நிறுவினார்.
கடந்த 30 ஆண்டுகளில், தயாசங்கர் கி டைரி (1997), சக்கு பாய் (1999), சுமன் அவுர் சனா மற்றும் ஜி ஜெய்சி ஆப்கி மர்சி என அவர் எழுதிய நாடகங்களைத் தவிர,எக்ஜூட் சந்தியா சாயா, லுக் பேக் இன் ஆங்கர், பல்லாப்பூர் கி ரூப் கதா, பாத் லாத் கி ஹலாத் கி, பரம் கே பூத், ஷபாஷ் அனார்கலி மற்றும் பேகம் ஜான் உட்பட அறுபதுக்கும் மேற்பட்ட இந்திய நாடகங்களை வழங்கியுள்ளார். ராஜ் பப்பர், சதீஷ் கௌசிக் மற்றும் கிரோன் கெர் போன்ற நடிகர்களுடன் பணியாற்றியுள்ளார்.
1990 இல் ஏக்ஜுடே, 'ஏக்ஜுடே இளைஞர் நாடகக் குழு'வைத் தொடங்கியது. இது ஆவோ பிக்னிக் சலே மற்றும் அஸ்தக் கா இன்ஸாஃப் போன்ற தயாரிப்புகளை வழங்கியது. குழுக்கள் 2011 ஆம் ஆண்டில் அதன் 30 ஆண்டுகளை கொண்டாடியது. ஒரு வார கால நாடக விழா, 30 ஆண்டுகள் கேரவன் 2011, 14 ஏப்ரல் 2011 அன்று மும்பையின் பிருத்வி திரையரங்குகளில் தொடங்கியது   நாதிரா சல்மான் கான் நடித்த ஜெய் ஹோ (2014) ஹிந்தி திரைப்படத்திலும் தோன்றினார்.
2016 இல், அவர் சன்னி தியோலின் காயல் ஒன்ஸ் அகைன் படத்தில் நடித்தார்.
நாதிரா பாப்பர் சமீபத்தில் சாஹிர் ராசா இயக்கிய தி மேரேட் வுமன் என்ற வலைத் தொடரில் காணப்பட்டார். இப்படத்தின் நட்சத்திர நடிகர்களில் ரிதி டோக்ரா மற்றும் மோனிகா டோக்ராவும் உள்ளனர்.
மேற்குவங்க முற்போக்கு முசுலிம் லீக்கு
மேற்குவங்க முற்போக்கு முசுலிம் லீக்கு (Progressive Muslim League (West Bengal) இந்தியாவின் மேற்கு வங்க மாநிலத்தில் ஓர் அரசியல் கட்சியாக இருந்தது.   1969 ஆம் ஆண்டு மேற்கு வங்க சட்டப் பேரவைத் தேர்தலுக்கு முன்னதாக இக்கட்சி உருவானது.  மேற்கு வங்க சட்டமன்றத்தில் கட்சி மூன்று இடங்களை வென்றது; நவோடாவில் நசிருதீன் கான், அரிகர்பராவில் அகமது அக்புதீன் மற்றும் தேகங்காவில் ஆருன்-ஆர்-ரசீத். ஆகியோர் வெற்றி பெற்ற உறுப்பினர்களாவர். மொத்தத்தில் கட்சி 280 இடங்களில் 40 இடங்களில் போட்டியிட்டு 208,574 வாக்குகளைப் பெற்றது மாநில அளவிலான வாக்குகளில் இது 1.56% ஆகும்.  இக்கட்சி மாநிலத்தில் ஐக்கிய முன்னணி அரசாங்கத்தில் சேராமல், அக்கட்சிக்கு  ஆதரவளித்தது.
1971 ஆம் ஆண்டின் மேற்கு வங்க சட்டமன்றத் தேர்தலில் கட்சி இரண்டு வேட்பாளர்களை நிறுத்தியது, அவர்களில் யாரும் தேர்ந்தெடுக்கப்படவில்லை. கட்சி 13,821 வாக்குகள் (0.11%) மட்டுமே பெற்றது.
மேற்கோள்கள்
பகுப்பு:1969இல் நிறுவப்பட்ட அரசியல் கட்சிகள் பகுப்பு:மேற்கு வங்காளம்
ஒரியூர் ஊராட்சி
ஓரியூர் ஊராட்சி (Oriur Gram Panchayat), தமிழ்நாட்டின், இராமநாதபுரம் மாவட்டத்தில் உள்ள திருவாடானை வட்டாரத்தில் அமைந்துள்ளது. இந்த ஊராட்சி, திருவாடானை சட்டமன்றத் தொகுதிக்கும் இராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2902 ஆகும். இவர்களில் பெண்கள் 1391 பேரும் ஆண்கள் 1511 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:இராமநாதபுரம் மாவட்டம்
இது காதலா?
இது காதலா? விஜய் தொலைக்காட்சியில் ஒளிபரப்பான காதல் தொடர். இந்த தொடர் 11 நவம்பர் 2014ஆம் ஆண்டு முதல் திங்கள் முதல் வெள்ளி வரை மதியம் 12:30 மணிக்கு விஜய் தொலைக்காட்சியில் ஒளிபரப்பாகி 398 அத்தியாயங்களுடன் நிறைவடைந்தது. இந்த தொடரில் அஸ்வின் வேடத்தில் பருன் சொப்டி நடிக்க இவருக்கு ஜோடியாக சனையா இராணி சுருதியாக நடித்தார். இந்த தொடர் இலங்கையில் உள்ள சக்தி தொலைக்காட்சியிலும் ஒளிபரப்பானது.
இத்தொடரின் இரண்டாம் பருவம் திங்கள் முதல் வெள்ளி வரை மாலை 5 மணிக்கு விஜய் சூப்பர் தொலைக்காட்சியில் சூலை 31 முதல் 8 நவம்பர் 2011ஆம் ஆண்டு வரை ஒளிபரப்பானது.
கதைச் சுருக்கம்
சாதாரண குடும்பத்து பெண் சுருதி, பணக்கார பையன் அஸ்வின் இருவரும் மோதலில் ஆரம்பித்து பின் காதலிக்கின்றனர் இந்தத் தொடர் சுவாரசியமான ஒரு காதல் கதை
பிற மொழிகளில்
இது ஒரு ஹிந்தி மொழி தொடர் ஆகும். இந்த தொடர் தமிழ், தெலுங்கு மற்றும் ஆங்கிலம் மொழிகளில் மொழிமாற்றம் செய்யப்பட்டது. தெலுங்கில் ’மா’ தொலைகாட்சியிலும் ஆங்கிலத்தில் ’லைஃப் ஓகே யுகே’ தொலைகாட்சியிலும் ஒளிபரப்பானது.
இத் தொடர் கன்னடத்தில் ’அரகினி’Aragini என்ற பெயரிலும் வங்காள மொழியில் ’போஜெனா செ போஜனா’ என்ற பெயரிலும் (ஸ்டார் சல்சா தொலைக்காட்சியில்)மறுதயாரிப்பு செய்யப்பட்டு ஒளிபரப்பானது.
வெளி இணைப்புகள்
பகுப்பு:ஸ்டார் பிளஸ் தொலைக்காட்சி நிகழ்ச்சிகள் பகுப்பு:விஜய் தொலைக்காட்சி நிகழ்ச்சிகள் பகுப்பு:இந்தித் தொலைக்காட்சி நிகழ்ச்சிகள் பகுப்பு:இந்தி-தமிழ் மொழிபெயர்ப்பு தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள் பகுப்பு:இந்திய காதல் தொலைக்காட்சி நாடகங்கள் பகுப்பு:2011 இல் தொடங்கிய இந்தியத் தொலைக்காட்சி நிகழ்ச்சிகள் பகுப்பு:2012 இல் நிறைவடைந்த இந்தியத் தொலைக்காட்சி நிகழ்ச்சிகள் பகுப்பு:இந்தியத் தொலைக்காட்சி நாடகங்கள்‎ பகுப்பு:ஹாட்ஸ்டார் அசல் நிகழ்ச்சிகள்
எப்பிடாம்னஸ்
எப்பிடாம்னஸ் அல்லது எபிடம்னஸ் (Epidamnos அல்லது Epidamnus, Ἐπίδαμνος  ), ( Albanian   ) பின்னர் ரோமன் டைராச்சியம் (Δυρράχιον)   ( Albanian   ) (நவீன Durrës, அல்பேனியா ), என்பது கிமு 627 இல் நிறுவப்பட்ட பண்டைய கிரேக்க நகரமாகும். இது கொரிந்து மற்றும் கோர்சிரா (நவீன கோர்ஃபு ) குடியேற்றவாசிகளால் இல்லியாவில் நிறுவப்பட்டது. அரிசுடாட்டிலின் பாலிட்டிக்சில் பல முறை எப்பிடாம்னசின் அரசாங்கத்தை எடுத்துக்காட்டுகிறது, இதை சிலவர் ஆட்சி ஒன்று நிர்வகித்து வந்தது. பின்னர் உள்நாட்டு மோதல்கள் ஏற்பட்டு சனநாயக அரசாங்கம் ஏற்பட்டது. இதனால் வர்த்தகர்களும் கைவினைஞர்களும் அதிகாரத்தில் இருந்து விலக்கப்பட்டனர். மேலும் சிலவர் ஆட்சியின் ஆதரவாளர்களான பிரபுக்கள் நாடுகடத்தப்பட்டனர். அவர்கள் கார்சோராவிடம் முறையிட்டனர், அதே நேரத்தில் சனநாயகவாதிகள் கொரிந்தின் உதவியை நாடினர். இது கார்சோவாவுக்கும் கொரிந்துக்கும் இடையிலான போர் ஏற்படக் காரணமாயிற்று. இப்போர் பெலோபொன்னேசியப் போருக்கான ஒரு காரணமாக துசிடிடீஸ் விவரித்துள்ளார். கிமு நான்காம் நூற்றாண்டில் நகர அரசு சசாண்டர் மற்றும் பைரஸ் இராச்சியங்களின் ஒரு பகுதியாக ஆனது. பின்னர் எப்பிடாம்னஸ் அருகாமை எப்பிடாம்னியா என்று அழைக்கப்பட்டது.
குறிப்புகள்
பகுப்பு:பண்டைய கிரேக்க நகரங்கள்
சிக்மி டோர்சி தேசியப் பூங்கா (பூட்டான்)
சிக்மி டோர்சி தேசியப் பூங்கா (Jigme Dorji National Park) ஆனது மறைந்த முன்னாள் அரசர் சிக்மி டோர்சி வாங்சுக் என்பாரின் பெயரில் பெயரிடப்பட்டுள்ளது. இது பூட்டானின் இரண்டாவது மிகப்பெரிய தேசிய பூங்கா ஆகும். இது கிட்டத்தட்ட மொத்த காசா மாவட்டத்தையும், திம்பு மாவட்டத்தின் வடக்குப் பகுதிகளையும், பாரோ  புனாகா, மற்றும் வாங்டி போட்ராங் மாவட்டங்களையும் சுற்றுப்பகுதிகளாகக் கொண்டுள்ளது. இது 1974 ஆம் ஆண்டு நிறுவப்பட்டது. நான்குபுறமும் 4316 சதுர கிலோ மீட்டர் பரப்பளவில் பரந்து விரிந்து காணப்படுகிறது. இதனால், 1400 முதல் 7000 மீட்டர் வரையிலான உயரத்தில் பூட்டானின் உள்ளடக்கியுள்ள மூன்று காலநிலை மண்டலங்களிலும் பரவியுள்ளது. 1,000 குடும்பங்களில் சுமார் 6,500 பேர் இந்த பூங்காவிற்குள்ளேயே வேளாண்மை மற்றும் கால்நடை வளர்ப்பு ஆகியவற்றின் மூலம் வாழ்வாதரம் பெற்று வாழ்ந்து வருகின்றனர்.
யுனெஸ்கோவினுடைய பூட்டானின் தற்காலிகப் பட்டியலில் இந்தப் பூங்காவானது தற்காலிகத் தலமாகப் பட்டியலிடப்பட்டுள்ளது.
பூங்காவில் உள்ள தாவரங்கள் மற்றும் விலங்குகள்
இந்தப் பூங்கா, 37 வகையான பாலூட்டிகளுக்கு சரணாலயமாக விளங்குகிறது. இவற்றில் பல ஆபத்தான, அச்சுறுத்தப்பட்ட அல்லது பாதிக்கப்படும் இனங்களாகும். அவற்றில் டக்கின் என்னும் திபெத்திய விலங்கு, பனிச்சிறுத்தை, படைச்சிறுத்தை, வங்காளப் புலி, பாரல் அல்லது இமாலய நீல ஆடு, கருமத மான், இமாலய கருப்புக் கரடி, சிவப்பு பாண்டா, செந்நாய், புள்ளி லிசாங் புனுகுப் பூனை  முதலியன முக்கியமானவையாகும். மேலும் இப்பூங்காவானது இந்தியச் சிறுத்தை, இமாலயன் செரோ, கடமான், குரைக்கும் மான், மர்மோட், அணில் போன்ற உயிரனங்களுக்கும், 300 வகையானப் பறவைகளுக்கும் புகலிடமாக உள்ளது. மேலும் பூட்டானின் தேசிய விலங்கு (டக்கின்), தேசியப் பூ (நீல பாப்பி), தேசியப் பறவை (காகம்) மற்றும் தேசிய மரம் (சைப்ரஸ்) ஆகியவை அனைத்தும் இங்குள்ளது.
கலாச்சார தளங்கள்
சிக்மி டோர்சி தேசியப் பூங்காவில் கலாச்சார மற்றும் பொருளாதார முக்கியத்துவத்தைக் கொண்டுள்ள பல இடங்கள் காணப்படுகின்றன. இப்பூங்காவிலுள்ள சமோல்கரி மலை மற்றும்  சிட்சு டிரேக் மலை  ஆகியவை உள்ளூர் தெய்வங்களின் வீடுகளாக வணங்கப்படுகின்றன. லாங்சி சோங் மற்றும் காசா சோங் கோட்டைகள் வரலாற்று முக்கியத்துவம் வாய்ந்த இடங்களாகும். இந்தப் பூங்காவில் உள்ள உறைபனி ஏரிகள் மோ ஆறு, வாங்டி ஆறு  மற்றும் பா ஆறு போன்ற ஆறுகளுக்கு ஆதாரங்களாக உள்ளன.
பனிப்பாறைகள்
சிக்மி டோர்சி தேசியப் பூங்கா வடக்கு கசா மாவட்டத்தின் பெரும்பகுதியை உள்ளடக்கியது, இதில் லுனானா மற்றும் லயோ தாலுகாக்களும்  அடங்கும். இந்த தாலுகாக்களில் மிகவும் குறிப்பிடத்தக்க அளவிலான அழிவுகரமான பனிமழை காரணமாக ஆபத்தான பனிப்பாறைகள் காணப்படுகின்றன. வரலாற்றில்  பதிவுசெய்யப்பட்டுள்ள இந்தப் பனிப்பாறைகள், காலப்  போக்கில் கணிசமாகக் கரைந்துவிட்டன. இதனால் ஏற்பட்ட வெள்ளப்பெருக்குகளால் உயிரிழப்பு ஏற்பட்டன. பூங்காவில் உள்ள பனிப்பாறைகள் மற்றும் பனிக்கட்டி ஏரிகளில் தார்தோமி, லுக்கே Luggye, மற்றும் டெரிகாங் போன்றவை முதன்மையானவையாகும். பருவகாலங்களில் வெள்ள அச்சுறுத்தலைத் தவிர்க்கும் வகையில் தற்காலிக முகாம்கள் அமைத்துப் பூங்கா ஊழியர்கள் வேலை செய்கிறார்கள். மையம்|thumb|800x800px| [[இமயமலை|இமயமலை சிகரத்தில் உள்ள சிக்மி டோர்சி தேசிய பூங்கா, பூட்டான். ]]
மேற்கோள்கள்
பகுப்பு:பூட்டான் பகுப்பு:தேசியப் பூங்காக்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கடலூர் சண்டை (1783)
கடலூர் சண்டை (Battle of Cuddalore) என்பது பிரிட்டிஷ் கப்பற்படைக்கும் அதைவிட சற்றே சிறிய பிரெஞ்சு கப்பற்படைக்கும் இடையிலான கடற் சண்டையாகும். 20 ஜூன் 1783 அன்று இந்த மோதல் நடைபெற்றது. இது கடலூர் முற்றுகையின் ஒரு பகுதியாகும்.
குறிப்புதவிகள்
பகுப்பு:1783 நிகழ்வுகள் பகுப்பு:தமிழகப் போர்கள்
புலிசெர்லா
இந்த மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
பண்டஅள்ளி ஊராட்சி
பண்டஅள்ளி ஊராட்சி (Bandahalli Gram Panchayat), தமிழ்நாட்டின் தர்மபுரி மாவட்டத்தில் உள்ள நல்லம்பள்ளி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3216 ஆகும். இவர்களில் பெண்கள் 1539 பேரும் ஆண்கள் 1677 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தென் சென்னை மக்களவைத் தொகுதி
தென் சென்னை மக்களவைத் தொகுதி (Chennai South Lok Sabha constituency) தமிழ்நாட்டின், 39 மக்களவைத் தொகுதிகளுள், 3வது தொகுதி ஆகும்.
தொகுதி மறுசீரமைப்பு
2008ஆம் ஆண்டில் நடந்த தொகுதி மறுசீரமைப்புக்கு முன்னர் இத்தொகுதியில், தியாகராய நகர், திருவல்லிக்கேணி, மயிலாப்பூர், சைதாப்பேட்டை, ஆலந்தூர், தாம்பரம் ஆகிய சட்டசபைத் தொகுதிகள் இடம் பெற்றன.
சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:
17 ஆவது மக்களவைத் தேர்தல் (2019)
இத்தேர்தலில் திராவிட முன்னேற்ற கழகத்தைச் சேர்ந்த தமிழச்சி தங்கப்பாண்டியன், அண்ணா திராவிட முன்னேற்ற கழகத்தைச் சேர்ந்த மருத்துவர் ஜே. ஜெயவர்த்தனை, 26,2223 வாக்குகள் வேறுபாட்டில் வென்றார்.
16 ஆவது மக்களவைத் தேர்தல் (2014)
அதிமுகவின் மருத்துவர் ஜே. ஜெயவர்த்தன், திமுகவின் டி. கே. எஸ். இளங்கோவனை, 1,36,625 வாக்குகள் வேறுபாட்டில் வென்றார்.
15 ஆவது மக்களவைத் தேர்தல் (2009)
43 வேட்பாளர்கள் போட்டியிட்டதில் அண்ணா திராவிட முன்னேற்ற கழகத்தைச் சேர்ந்த சி. இராஜேந்திரன், திராவிட முன்னேற்ற கழகத்தைச் சேர்ந்த பாரதியை, 33,935 வாக்குகள் வேறுபாட்டில் வென்றார்.
14 ஆவது மக்களவை தேர்தல் (2004)
திராவிட முன்னேற்ற கழகத்தைச் சேர்ந்த த. ரா. பாலு, அண்ணா திராவிட முன்னேற்ற கழகத்தைச் சேர்ந்த பதர் சயீதை, 2,20,740 வாக்குகள் வேறுபாட்டில் வென்றார்.
சூயம்
சூயம் அல்லது சிய்யம் என்பது தென்னிந்திய இனிப்பு வகைகளுள் ஒன்றாகும். இது பிராமணர்களால் தெவசம் கொடுக்கும் நாட்களில் குறிப்பாகத் தயாரிக்கப்படுகிறது. தமிழகத்தின் சிற்றூர்க் கடைகளிலும் இது சாதாரணமாகக் கிடைக்கக் கூடிய ஒன்றாகும்
வகைகள்
சுசியம் இனிப்பு மற்றும் காரம் என இரு முறைகளில் செய்யப்படுகின்றது.
தேவையான பொருட்கள்
1. பச்சரிசி மாவு 200 கிராம் 2. பாசிப்பயறு 250 கிராம் 3. வெல்லம் 250 கிராம் 4. ஏலக்காய் தேவையான அளவு 5. சுக்குப் பொடி 5 கிராம் 6. நல்லெண்ணெய் அல்லது கடலை எண்ணெய் தேவையான அளவு
இனிப்பு சுசியம்
பூரணம் பாசிப்பருப்பு, கடலைப் பருப்பு அல்லது துவரம் பருப்பு ஆகிய பருப்புகளுள் ஏதேனும் ஒன்றால் செய்யப்படுகிறது. பாசிப்யற்றில் பூரணம் செய்வதாக இருந்தால் அதை வறுத்துக் கொள்ள வேண்டும். பின்னார் நன்கு ஆறவிட்டு மிக்சியில் போட்டு பொடிசெய்து கொள்ள வேண்டும். வெல்லத்தை பாகுசெய்து கொள்ள வேண்டும். இப்பாகுடன் சுக்குப் பொடி, ஏலக்காய் பொடிசெய்து கலந்து பாசிப்பயறு மாவினைக் கெட்டியாக கலந்து கொண்டு நாட்டு நெல்லிகாய் அளவு உருண்டைகளாகப் பிடித்து வைத்துக்கொள்ள வேண்டும். பச்சரிசி மாவினை கொழ கொழப்பாக நீர் விட்டு கலந்து கொள்ள வேண்டும். வாணலியில் எண்ணெயை விட்டு சூடானதும் பாசிப்பயறு மாவு உருண்டைகளை பச்சரிசி உளுந்து மாவில் மூழ்கி எடுத்து இட்டு  பொன் நிறமாக வேகவிட்டு எடுத்துக்கொள்ள வேண்டும்.
சத்துக்கள்
புரதம், மாவுச்சத்து, உயிர்ச்சத்துக்கள் நிறைந்தது.
மேற்கோள்கள்
பகுப்பு:தமிழர் உணவுகள்
சாய்பாபா காலனி
அமைவிடம்
கடல் மட்டத்திலிருந்து சுமார் 462 மீட்டர் உயரத்தில் அமைந்துள்ள சாய்பாபா காலனியின் புவியியல் ஆள்கூறுகள் 11°01'25.7"N 76°56'42.7"E (அதாவது, 11.023800°N 76.945200°E) ஆகும்.
அருகிலுள்ள ஊர்கள்
கோயம்புத்தூர், காந்திபுரம், டாடாபாத், ஆர். எஸ். புரம், கவுண்டம்பாளையம், கணபதி, ஆவாரம்பாளையம், பாப்பநாயக்கன் பாளையம், பீளமேடு ஆகியவை சாய்பாபா காலனிக்கு அருகிலுள்ள முக்கிய ஊர்களாகும்.
சாலைப் போக்குவரத்து
சாய்பாபா காலனியில் பேருந்து நிலையம் ஒன்று உள்ளது. ரூ.50 கோடியே 93 இலட்சம் மதிப்பீட்டில், சாய்பாபா காலனி சந்திப்பில் சுமார் 1.14 கி.மீ. நீளத்தில் மேம்பாலம் அமைக்கத் திட்டமிடப்பட்டுள்ளது.
தொடருந்து போக்குவரத்து
சாய்பாபா காலனியிலிருந்து சுமார் 4 கி.மீ. தூரத்தில் இருக்கும் கோயம்புத்தூர் சந்திப்பு தொடருந்து நிலையம் எப்போதும் பரபரப்புடன் காணப்படும் ஒரு தொடருந்து நிலையம்.
வான்வழிப் போக்குவரத்து
இங்கிருந்து சுமார் 13 கி.மீ. தொலைவில் கோயம்புத்தூர் பன்னாட்டு வானூர்தி நிலையம் அமைந்துள்ளது.
பள்ளிகள்
வி. வி. வாணி வித்யாலயா (மெட்ரிகுலேஷன் மேல்நிலைப் பள்ளி), அங்கப்பா சீனியர் மேல்நிலை சி. பி. எஸ். இ. பள்ளி, லிசியுக்ஸ் (Lisieux) மெட்ரிகுலேஷன் மேல்நிலைப் பள்ளி ஆகியவை சாய்பாபா காலனியிலுள்ள முக்கிய பள்ளிகளாகும்.
பூங்கா
பொழுதுபோக்கிற்காக மக்கள் இங்குள்ள பாரதி பூங்கா வந்து செல்லுகின்றனர்.
அரசியல்
சாய்பாபா காலனியானது, கோயம்புத்தூர் மக்களவைத் தொகுதிக்கு உட்பட்டதாகும். மக்களவைத் தொகுதி உறுப்பினராக பி.ஆர். நடராஜன், 2019ஆம் ஆண்டு நடத்தப்பட்ட தேர்தலில் வெற்றி பெற்றார். மேலும், இப்பகுதி, கோயம்புத்தூர் வடக்கு (சட்டமன்றத் தொகுதி) சார்ந்தது. சட்டமன்றத் தொகுதி உறுப்பினராக அம்மன் கே. அர்ஜூனன், 2021 ஆம் ஆண்டு நடத்தப்பட்ட தேர்தலில் வெற்றி பெற்றார்.
மேற்கோள்கள்
பகுப்பு:கோயம்புத்தூர்
சிறந்த எதிர்நாயகனுக்கான பிலிம்பேர் விருது – தமிழ்
சிறந்த எதிர்நாயகனுக்கான பிலிம்பேர் விருது – தமிழ் என்பது பிலிம்பேர் என்ற இதழால் 2002 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்பட்ட விருதாகும். இவ்விருது தமிழகத் திரைப்படத்துறையில் சிறப்பான நடிப்பினை வெளிப்படுத்தும் சிறந்த எதிர்நாயகனுக்கு வழங்கப்படுகிறது.
இவ்விருது, 2003ஆம் ஆண்டில் நடைபெற்ற 50ஆவது தென்னிந்திய பிலிம்பேர் விருதுகள் விழாவில் முதன்முறையாக அறிமுகப்படுத்தப்பட்டது. கலாபவன் மணி இவ்விருதினைப் பெற்ற முதல் நபராவார். 2005ஆம் ஆண்டுடன் இவ்விருது நிறுத்தப்பட்டது.
மேற்கோள்கள்
எதிர்நாயகன்
நல்லூர் கந்தசுவாமி கோவில்
thumb|நல்லூர் கந்தசுவாமி கோவிலில் உள்ள [[தேர் வீடு]] நல்லூர் கந்தசுவாமி கோயில் இலங்கையில் மிகவும் புகழ் பெற்ற இந்துக் கோயில்களுள் முக்கியமானது. இது இலங்கையின் வடபகுதியிலுள்ள யாழ்ப்பாணக் குடாநாட்டில், யாழ்ப்பாண நகரத்திலிருந்து சுமார் இரண்டு மைல் தொலைவிலுள்ள நல்லூர் என்னும் இடத்தில் அமைந்துள்ளது. நல்லூர் 12ம் நூற்றாண்டு தொடக்கம் 17ம் நூற்றாண்டின் முற்பகுதிவரை இருந்த யாழ்ப்பாண இராச்சியத்தின் தலைநகரமாக இருந்தது. இக்கோயிலின் தோற்றம் பற்றிச் சரியான தெளிவு இல்லையெனினும், யாழ்ப்பாண அரசு காலத்தில் மிகவும் முக்கியமான ஒரு கோயிலாக இருந்ததாக அறியப்படுகிறது.
வரலாறு
யாழ்ப்பாண இராச்சியத்தை ஆண்ட ஆரியச் சக்கரவர்த்திகள் வம்சத்தின் முதலாவது அரசனான கூழங்கைச் சக்கரவர்த்தியின் அமைச்சனொருவனான புவனேகவாகு என்பவனால் இக்கோயில் கட்டுவிக்கப்பட்டதென யாழ்ப்பாண வைபவமாலை கூறுகிறது. இதற்கு ஆதாரமான பின்வரும் தனிப்பாடல், 16 அல்லது 17 ஆம் நூற்றாண்டில் எழுதப்பட்டதாகக் கருதப்படும் கைலாய மாலை என்னும் நூலின் இறுதியில் காணப்படுகின்றது.
இலக்கிய சகாத்தமெண்ணூற் றெழுபதாமாண்டதெல்லை யலர்பொலி மாலை மார்பனாம் புவனேகபாகு நலமிகுந்திடு யாழ்ப்பாண நகரிகட்டுவித்து நல்லைக் குலவிய கந்தவேட்குக் கோயிலும் புரிவித்தானே
ஆனால் இது 15 ஆம் நூற்றாண்டில் யாழ்ப்பாணத்தைக் கைப்பற்றி 17 ஆண்டுகள் ஆண்ட கோட்டை அரசின் பிரதிநிதியான, பிற்காலத்தில் சிறீசங்கபோதி எனும் பட்டத்தைக்கொண்ட புவனேகபாகு எனப்பெயர் கொண்டு கோட்டை அரசரான, செண்பகப் பெருமாள் என்பவரால் கட்டப்பட்டதாகும். இதற்கு ஆதாரமாக நல்லூர்க் கந்தசுவாமி கோயிலில் இன்றும் கூறப்பட்டுவரும் கட்டியத்தை இவர்கள் காட்டுகிறார்கள். சமஸ்கிருதத்தில் உள்ள இக்கட்டியத்தின் பகுதி பின்வருமாறு உள்ளது:
சிறீமான் மஹாராஜாதி ராஜாய அகண்ட பூமண்டலப்ரதியதி கந்தர விஸ்வாந்த கீர்த்தி சிறீ கஜவல்லி மஹாவல்லி சமேத சுப்ரமண்ய பாதாரவிந்த ஜனாதிரூட சோடச மஹாதான சிவகோத்திரோற்பவ இரகுநாதமாப்பாணர் சமுக”
திருவருள் பொருந்திய தெய்வயானையுடனும், வள்ளியம்மனுடனும் சேர்ந்திருக்கின்ற சுப்பிரமணியரின் திருவடிகளை வணங்குபவனும், மன்னர்களுக்கு மன்னனும், மிகுந்த செல்வங்களுடையவனும், இப் பரந்த பூமண்டலத்தில் எல்லாத்திசைகளிலும் புகழப்படுபவனும், மக்கள் தலைவனும், பதினாறு பெருந்தானங்களைச் செய்பவனும், சூரிய குலத்தில் உதித்தவனுமாகிய சிறீசங்கபோதி புவனேகவாகு... என்பது இதன் பொருள்.
முன்னரே சிறியதாக இருந்த கோயிலைத் தனது ஆட்சிக்காலத்தில் புவனேகவாகு பெருப்பித்துக் கட்டியிருக்கக் கூடும் என்பதே பொருத்தம் என்பது வேறுசிலர் கருத்து.
உண்மையில் நல்லூர் இப்போது உள்ள அமைப்பானது முன்றாவது கோயில் கட்டுமானம் ஆகும். இந்த 3 வது கோயிலின் அமைப்பில் அது வரை இருந்த பழைய ஆலயத்தின் எந்த கட்டுமானங்களும் சமந்தப்படாத புதிய கட்டுமானம் தான் இப்போதுள்ள நல்லூர்கந்தன் ஆலயம் அகும்.
ஒல்லாந்தர் ஆட்சிக்காலத்தின் (1658–1798) இறுதி ஆண்டுகளில் இந்துக் கோயில்கள் அமைப்பது தொடர்பாக ஆட்சியாளர்களின் இறுக்கம் ஓரளவு தளர்ந்தபோது, நல்லூர் கந்தசுவாமி கோயில் மீள அமைக்கப்பட்டது. முன்னைய இடத்தில் கிறிஸ்தவ தேவாலயம் இருந்தபடியால் இன்னொரு இடத்தில் கோயிலை அமைத்தார்கள்.
மடாலயம் போல் காட்சியளித்துக் கொண்டிருந்த இவ்வாலயத்தை, ஆகமம் சார்ந்த கிரியை முறைக்கும், சிற்ப சாத்திர விதிக்கமைந்த கட்டட முறைக்கும் மாற்றியமைத்து, இன்றைய நிலைக்குக் கொண்டுவர வித்திட்டவர் ஆறுமுக நாவலர் ஆவார். அவரைத் தொடர்ந்து, அவரது மாணவர்கள் இவ்வாலய வளர்ச்சியில் மிகுந்த ஈடுபாடு காட்டினார்கள்.
ஆலய அமைப்பு
இவ்வாலயம் கிழக்கிலும், தெற்கிலும் வாசல்களைக் கொண்டுள்ளது. இவற்றின் மேல் பெருங்கோபுரங்கள் அமைக்கப்பட்டுள்ளன.
ஆலயத்தின் தெற்குப் புறத்தில் உள்ள தீர்த்தக்கேணி நன்கு திட்டமிடப்பட்டு, படிக்கட்டுகளும் மண்டபங்களும் கொண்டதாய் அமைக்கப்பட்டுள்ளது. முருகனின் மூர்த்தங்களில் ஒன்றான தண்டாயுதபாணிக்கு அங்கு சிறு ஆலயம் அமைக்கப்பட்டுள்ளது.
ஆலயத்தின் நான்கு பக்கங்களிலும் மடாலயங்கள் உள்ளன.
பூசைகளும் மகோற்சவமும்
தினமும் அதிகாலை 4.30 மணிக்கு திருப்பள்ளியெழுச்சி பூஜை இடம்பெறுகின்றமையும், மாலையில் பள்ளியறைப் பூஜை இடம்பெறுகின்றமையும் இந்த ஆலயத்தின் சிறப்புகளில் ஒன்றாகும். திருவிழா காலங்களில் மட்டுமல்லாமல் தினமும் மாலையில் முருகப் பெருமானை ஊஞ்சற் பாட்டுப்பாடி, அழகிய சிறு மஞ்சத்தில் ஏற்றி பள்ளியறையில் துயில்கொள்ளச் செய்வதும், மறு நாள் அதிகாலையில் திருநல்லூர்த் திருப்பள்ளியெழுச்சி பாடி, முருகனைத் துயிலெழுப்பி அதே சிறு மஞ்சத்தில் அழைத்து வந்து மூலஸ்தானத்தில் அமர்த்துவதும் சிறப்பான மரபாகும்.
இங்கு, ஆவணி அமாவாசையைத் தீர்த்தமாகக் கொண்டு இருபத்தைந்து நாட்களுக்கு மகோற்சவம் சிறப்பாக நடைபெறுகின்றது. ஆடி அமாவாசையின் ஆறாம் நாள் கொடியேற்றத் திருவிழாவுடன் வருடாந்த மஹோற்சவம் ஆரம்பமாகிறது.
மகோற்சவ காலங்களில் மெய்யடியார்கள் காவடியாட்டம்|காவடி எடுத்தல், தீச்சட்டியெடுத்தல், அங்கப்பிரதட்சணம் செய்தல், அடியழித்தல், முதலான நேர்த்திக் கடன்களை நிறைவேற்றுவர்.
இக்காலத்தில் புராண படனம் செய்தல், சமயப் பிரசங்கம் செய்தல், திருமுறைகள் ஓதுதல், ஓதுவார்களை அழைப்பித்து ஓதுவித்தல் முதலான சமய நிகழ்ச்சிகள் மக்களின் ஆன்மீக மேம்பாட்டிற்காக நடத்தப்படுகின்றன.
வெளி இணைப்புகள்
பகுப்பு:நல்லூரில் உள்ள கோயில்கள் பகுப்பு:இலங்கையிலுள்ள முருகன் கோவில்கள் பகுப்பு:யாழ்ப்பாணத்திலுள்ள கட்டடங்களும் கட்டமைப்புக்களும்
அனுப்பம்பட்டு ஊராட்சி
அனுப்பம்பட்டு ஊராட்சி (Anupampattu Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3745 ஆகும். இவர்களில் பெண்கள் 1858 பேரும் ஆண்கள் 1887 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புஞ்சரசந்தாங்கல் ஊராட்சி
புஞ்சரசந்தாங்கல் ஊராட்சி (Punjarasanthangal Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள காஞ்சிபுரம் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1042 ஆகும். இவர்களில் பெண்கள் 496 பேரும் ஆண்கள் 546 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
படித்தால் மட்டும் போதுமா
படித்தால் மட்டும் போதுமா 1962 ஆம் ஆண்டில் வெளிவந்த தமிழ்த் திரைப்படம் ஆகும். சிவாஜி கணேசன், கே. பாலாஜி, சாவித்திரி, ராஜசுலோசனா ஆகியோர் முக்கிய பாத்திரங்களில் நடித்தனர். ஏ. பீம்சிங் இத்திரைப்படத்தை இயக்கியிருந்தார். கண்ணதாசன், மாயவநாதன் ஆகியோர் எழுதிய பாடல்களுக்கு விசுவநாதன் - இராமமூர்த்தி ஆகியோர் இசையமைத்தனர்.
இந்தத் திரைப்படம் சிவாஜி கணேசனுக்கு ஒரு வெற்றி படமாக அமைந்தது. இத்திரைப்படம் வங்காள மொழித் திரைப்படமான "நா" வின் தழுவலாகும்.("நா" திரைப்படம் தராசங்கர் பாண்டியோபாத்யாய் எழுதிய "நா" என்ற நாவலின் தழுவல்).
கதை
படத்தில் பாலாஜி, சிவாஜி கணேசன் ஆகியோர் அண்ணன் தம்பிகளாவர். தம்பி படிக்காதவன். அண்ணன் படித்தவன். இருவருக்கும் திருமணம் செய்யும் நோக்கத்துடன் தம்பிக்குப் பெண் பார்க்க அண்ணனும் அண்ணனுக்குப் பெண் பார்க்க தம்பியும் செல்வார்கள். பெண் பார்க்கப்போன இடத்தில் தம்பிக்காகப் பார்த்த பெண் அண்ணனின் மனதைக் கவர்ந்துவிடுகிறாள். அவளை அடைய திட்டம் போட்டு, ஒரு மொட்டைக் கடிதம் வழியே அதில் வெற்றியும் பெற்றுவிடுகிறான். இருவருக்கம் திருமணம் நடந்துவிடுகிறது. ஆனால், இதன்பின்னர் தம்பியின் வாழ்க்கையில் புயல்வீசுகிறது. படிக்காதவனை அவனுடைய மனைவியே விரும்புவதில்லை. ஒரு கட்டத்தில் தம்பிக்கு அண்ணனின் சூழ்ச்சி தெரிந்துவிடுகிறது. சாவித்திரியும் ராஜ சுலோசனாவும் மனைவிகளாகவும் நடித்திருக்கின்றனர். அதன் பின்னர் இவர்கள் வாழ்க்கை என்ன ஆனது என்பதை முடிவு.
கோஸ்ட்டா ரிக்கா
கோஸ்ட்டா ரிக்கா (செல்வக் கரை என்னும் பொருள் தருவது), முறைப்படி கோஸ்ட்டா ரிக்காக் குடியரசு (எசுப்பானியம்: Costa Rica (அல்) República de Costa Rica, IPA: ) நடு அமெரிக்காவில் உள்ள ஒரு குடியரசு நாடு ஆகும். வடக்கே நிக்கராகுவாவும் தெற்கிலும் தென்கிழக்கிலும் பனாமாவும் மேற்கிலும் தெற்கிலும் பசிபிக் பெருங்கடலும், கிழக்கில் கரீபியக்கடலும் எல்லைகளாகக் கொண்ட இயற்கை அழகு மிக்க நாடு. உலகிலேயே படைத்துறை இல்லாமல் அறிவித்த முதல் (ஒரே) நாடு கோஸ்ட்டா ரிக்காதான்.
பகுப்பு:கோஸ்ட்டா ரிக்கா பகுப்பு:கரிபியன் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
வெனிசுவேலா தேசிய காற்பந்து அணி
வெனிசுவேலா தேசிய காற்பந்து அணி (Venezuela national football team) பன்னாட்டு காற்பந்து போட்டிகளில் வெனிசுவேலா சார்பாக விளையாடும் அணியாகும். இது பெடரேசன் வெனெசொலானா டெ புட்பால் என்ற வெனிசுவேலா கால்பந்துக் கூட்டமைப்பால் ஒருங்கிணைக்கப்படுகின்றது. இவர்களது சீருடை பூஞ்சைக்கொல்லி வண்ணத்தில் உள்ளதால் இவர்களுக்கு லா வினோடினோ என்ற பெயருள்ளது.
மற்ற தென்னமெரிக்க நாடுகளைப் போலன்றி, கரீபியன் நாடுகளைப் போல, வெனிசுவேலாவில் அடிபந்தாட்டம் மிகவும் பரவலான ஆர்வத்தைப் பெற்றுள்ளது; இதனால் காற்பந்து விளையாட்டில் போதுமான திறன் வெளிப்படவில்லை. எனவே தென்னமெரிக்க கால்பந்துக் கூட்டமைப்பு ஒருங்கிணைக்கும் போட்டிகளில் வெனிசுவேலா எதிலும் வெற்றி பெறவில்லை. 2014ஆம் ஆண்டு வரை தென்னமெரிக்க கால்பந்துக் கூட்டமைப்பு உறுப்பினர்களில் உலகக்கோப்பைக்கு தகுதி பெறாத ஒரே அணி வெனிசுவேலா தேசிய காற்பந்து அணிதான். பெரும்பாலும் தகுதிச்சுற்றுக்களில் ஒரு வெற்றி கூட பதிக்காமல் பங்கேற்றுள்ளது; இது கடந்த இரு தகுதிச் சுற்று போட்டிகளில் சற்றே முன்னேற்றம் கண்டுள்ளது. 2011 வரை கோபா அமெரிக்காவில் மிகச்சிறந்த முயற்சியாக 1967இல் தங்கள் முதல் பங்கேற்பில் ஐந்தாவதாக வந்ததுதான். காற்பந்து முதன்மை விளையாட்டாக இல்லாத நாடுகளிலும் (சப்பான், ஆத்திரேலியா, ஐக்கிய அமெரிக்கா) தற்போது உலகக்கோப்பையின் புகழ் பரவத்தொடங்கிய பிறகே தேசிய அணிக்கு கூடுதலான இரசிகர் குழாமும் ஊக்கவினைகளும் ஏற்பட்டுள்ளன. பகுப்பு:வெனிசுவேலாவில் விளையாட்டு பகுப்பு:தேசியக் கால்பந்து அணிகள்
கலாநிதி நாராயணன்
கலாநிதி நாராயணன் (Kalanidhi Narayanan) 1928 டிசம்பர் 7 முதல் – 2016 பிப்ரவரி 21) இந்திய பாரம்பரிய நடனமான பரதநாட்டியக் கலைஞர் மற்றும் நடன ஆசிரியரும் ஆவார். இவர் தேவதாசி குடும்பத்தில் பிறக்காமல் ஆனால் தேவதாசி முறை நடன வடிவத்தை கற்றுக் கொண்டு அதனை 1930 முதல் 1940 வரையிலான காலகட்டங்களில் அதனை மேடைகளில் நிகழ்த்தியவர் ஆவார். 1940 களில் சிறிது கால இடைவெளிக்குப் பிறகு அவர் 1973 இல் நடனமாடத் திரும்பி, அபிநயத்தில் குறிப்பிடத்தக்க ஆசிரியராகப் புகழ்பெற்றார்..
இவருக்கு 1985 இல் இந்தியாவின் மூன்றாவது உயர்ந்த குடிமகன்களுக்கு வழங்கப்படும் பத்ம பூசண் விருது வழங்கப்பட்டது, 1990 இல் சங்கீத நாடக அகாதமியின் பரதநாட்டியத்திற்கான சங்கீத நாடக அகாதமி விருது இவருக்கு வழங்கப் பட்டது, 1998 இல் இசை மற்றும் நாடகத்திற்கான தேசிய அகாதமியின் காளிதாஸ் சம்மன் விருதும், 2011இல் நடனத்திற்காக வழங்கப்படும் சங்கீத நாடக அகாதமி தாகூர் ரதனா விருதும் இவருக்கு வழங்கப்பட்டது.
இளமை வாழ்க்கை
கலாநிதி கணபதி என்ற பெயருடன் சுமித்ரா மற்றும் கணபதி ஆகியோருக்கு ஒரு பிராமணர் குடும்பத்தில் பிறந்தார், அவரது தாயார் இவருக்கு தனது நடனக் கல்வியைப் அளிப்பதில் ஆர்வமாக இருந்தார், இது அவரது தந்தையாலும் ஆதரிக்கப்பட்டது. ஏழு வயதிலேயே அவர் பல்வேறு குருக்கள் மூலம் தீவிரமாக பயிற்சி பெற்றார், இதில் வீனா தனம் என்பாரின் மகள் காமாட்சி அம்மாளிடம் "பத்மம்" மற்றும் "ஜவாலி" ஆகியவற்றையும் மற்றும் மனக்கால் சிவராஜன் என்பவரிடம் குரல் பாடங்களையும் கற்றார். காஞ்சிபுரத்தில் இருந்த குறிப்பிடத்தக்க குருவான கன்னப்பா பிள்ளை என்பவர் இவருக்கு "நிருத்தா" வகை நடனத்தின் முக்கிய ஆசிரியராக இருந்தார், தஞ்சாவூர் பாலசரஸ்வதி என்பவரும் இவருடைய ஆசிரியர் ஆவார். சின்னையா நாயுடு மற்றும் மயிலாப்பூர் கௌரி அம்மாளிடம் அபிநயம் கற்றார். இது பிற்காலத்தில் நாட்டியத்தில் ஒரு புதிய பரிமாணத்தைச் சேர்க்க உதவியது. தனது 12 வயதில் மியூசிக் அகாதெமிக்காக சென்னைப் பல்கலைக்கழகத்தின் செனட் ஹவுஸில் அரங்கேற்றம் செய்தார். 2016 பிப்ரவரியில் இறந்தார்.
வெளி இணைப்புகள்
பகுப்பு:பரதநாட்டியக் கலைஞர்கள் பகுப்பு:1928 பிறப்புகள் பகுப்பு:2016 இறப்புகள் பகுப்பு:சங்கீத நாடக அகாதமி விருது பெற்றவர்கள் பகுப்பு:தமிழ்நாட்டு நடனக்கலைஞர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள் பகுப்பு:இந்தியப் பாரம்பரிய பெண் நடனக் கலைஞர்கள்
கியுவியே அலகுடைய திமிங்கிலம்
கியுவியே அலகுடைய திமிங்கிலம் (Cuvier's beaked whale) அல்லது வாத்து மூக்கு திமிங்கிலம் (Ziphius cavirostris) என்பது ஜிபிடே குடும்பத்தைச் சேர்ந்த ஒரு அலகுடைய திமிங்கில இனம் ஆகும். இது பெரும்பாலும் பலீன் திமிங்கிலத்தை விட சிறியது, ஆனால் அலகுடைய திமிங்கிலங்களிடையே பெரியது. கியுவியே அலகுடைய திமிங்கிலம் 1,000 ft மேறுபட்ட ஆழத்தில்  வாழ்கிறது. உலகில் வாழும் திமிங்கிலங்களில் அதிக ஆழத்தில் முக்குளிக்கும் திமிங்கிலம் இது ஆகும். இது (300 9,816 feet ஆழ்கடலில் 222 நிமிடங்கள் வரை அங்கேயே தங்கி இருந்ததற்கான பதிவுகள் உள்ளன. இவை இந்த அசாதாரண ஆழத்திற்கு செல்வதற்கான காரணங்கள் தெளிவாக இல்லை. ஆழமான நீர் வாழ்விடத்தில் இருந்தபோதிலும், இது அடிக்கடி கடற்கரைகளில் காணப்படும் திமிங்கலங்களில் ஒன்றாகும்.
இதன் விலங்கியல் பெயரான Ziphius cavirostris என்பதில் பேரினத்தைக் குறிக்கும் சொல்லான Ziphius என்பது கிரேக்கச் சொல்லாலான xiphos (வாள்) என்பதில் இருந்து வருகிறது. மேலும் இனத்தைக் குறிக்கும் cavirostris என்ற சொல்லானது cavus (குழாய்) மற்றும் rostrum "அலகு" ஆகிய இலத்தீன் சொற்களின் சேர்க்கையாகும். இது ஊதுகுழல் போன்ற இதன் தலையின் முன்பகுதியைக்  குறிக்கிறது.
ஆழியாறு அணை
திறப்பு
வால்பாறையின் அடிவாரத்தில் அமைந்துள்ள இந்த ஆழியாறு அணை கோவையிலிருந்து 65 கி.மீ தொலைவில் உள்ளது பரம்பிக்குளம் ஆழியாறு பாசன திட்டம் முதலில் கட்டி முடிக்கப்பட்ட அணை. 1962இல் இந்த அணை திறக்கப்பட்டது. இந்த அணை காமராஜரால் கட்டப்பட்டது.
நீர்வரத்து
ஆழியாறு ஆனை மலையில் உற்பத்தியாகின்ற பல ஆறுகளில் ஒன்றாகும். அங்கு உற்பத்தியாகி தமிழ்நாட்டில் வடமேற்கு திசையில் 37 கிமீ பாய்ந்து கேரள மாநிலம் சென்று அங்கு பாரதபுழா ஆற்றில் கலக்கிறது. ஆழியாறு அணைக்கு மேல் ஆழியாறு நீர்த்தேக்கத்திலிருந்து நவமலை மின்நிலையம் வழியேயும் பரம்பிக்குளம் அணையிலிருந்து கால்வாய் மூலமாகவும் நீர்வரத்து உள்ளது. அதிகபட்ச நீர்வரத்து ஆண்டின் சூலை மற்றும் ஆகத்து மாதம் ஆகும். அம்பரம்காளையம் தர்கா ஆழியாற்றின் கரையில் உள்ளது. மூன்று புறமும் மலைகள் சூழ்ந்துள்ளது.
சிங்காரத்தோப்பு கிராமம்
ஆழியாறு அணை கட்டியுள்ள பகுதிக்குள் ஓடிய ஆழியாறு ஆற்றின் கிழக்கு கரையில், பல நூறு ஏக்கர் பரப்புக்கு வயல்வெளிகளும், மா, பலா, கொய்யா பயிரிடப்பட்ட தோப்புகளும் சூழ்ந்த சிங்காரத்தோப்பு என்ற சிறிய கிராமம் இருந்தது. தற்போது தண்ணீர் தேங்கி நிற்கும் அணைப் பகுதியில் இருந்த சிங்காரத்தோப்பு கிராமத்தில் வசித்து வந்தவர்கள் இரவாலர்கள். மலைவாழ் மக்களில் ஒரு பிரிவினரான இவர்கள், விவசாயம் மேற்கொண்டு வந்தனர். அந்த கிராமத்தில் ஆயிரம் காணி நெல் வயல்களும் இருந்தன. இவையனைத்தும் ஆழியாறு அணை கட்டப்பட்டபோது, தண்ணீரில் மூழ்கின. அங்கலக்குறிச்சி கிராமத்தைச் சேர்ந்த ஒருவருக்குச் சொந்தமான தோப்பு, இக்கிராமத்தில் இருந்தது. அதில், கொய்யா, மா, பாலா, வாழை விவசாயம் நடைபெற்றது. சுமார் 200 குடிசைகளில் இரவாலர்கள் வாழ்ந்தனர். இந்த ஊருக்கு மேற்கே ஆழியாறு ஆறு சென்றது. ஆழியாறு அணையில் தண்ணீர் குறையும்போது வெளியே தெரியும் கல்பாலமும், கருங்கல் சாலையும் இந்த அணைக்குள் மறைந்த ஒரு கிராமத்தின் வரலாற்று எச்சங்களாக இன்றும் உள்ளன.
சுற்றுலா தளம்
உல்லாசப் படகுப் பயண வசதி ஏற்படுத்தப்பட்டுள்ளது. இங்கு மனமகிழ்விற்காக பூங்கா, மீன் காட்சியகம், தீம் பார்க் முதலியன தமிழ்நாடு மீன்வளத்துறையினரால் பராமரிக்கப்பட்டு வருகின்றன
இந்த அணையின் அருகில் சற்றே மலையேறினால் குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.
கடலூர் சண்டை
கடலூர் சண்டை என்பது தென்னிந்திய நகரான கடலூர் அருகே நிகழ்ந்த பின்வரும் மோதல்களைக் குறிக்கிறது:
பிபி கானிம் பள்ளிவாசல்
பிபி-கானிம் பள்ளிவாசல்' (Bibi-Xonim masjidi; Мечеть Бибиханым; இப்பள்ளிவாசல் கானும் / கானோம் / கானம் / சானும் / எனவும் அழைக்கப்படுகிறது) சமர்கந்தின் மிக முக்கியமான நினைவுச்சின்னங்களில் ஒன்றாகும். இப்பள்ளிவாசல் 15 ஆம் நூற்றாண்டு காலகட்டத்தில் இஸ்லாமிய உலகின் மிகப்பெரிய மற்றும் அற்புதமான பள்ளிவாசல்களில் ஒன்றாக இருந்தது. ஆனால் 20 ஆம் நூற்றாண்டின் நடுப்பகுதியில் ஏற்பட்ட அழிவில், அதன் கவனத்தைக் கவரும் பகுதிகளைத் தவிர்த்து மற்றவை அழிந்துவிட்டன, பள்ளிவாசலின் முக்கிய பகுதிகள் சோவியத் காலத்தில் திரும்பக் கட்டப்பட்டன.